
Prome Minister Evelyn Wever-Croes: 


DISCURSO DI FIN DI ANA DI PROME MINISTER 
EVELYN WEVER-CROES 


Lagando 2019 atras cu logronan grandi pa nos pais, nos ta drenta un decada 


cu lo pone Aruba riba e rumbo posi 


“Conciudadanonan, e afia 2019 ta yegando su final, y 
un aña nobo ta drentando. Y esaki lo no ta un aña nobo 
simplemente, sino un decada nobo. Prome cu tira un bista 
riba locual tin nos dilanti, permiti mi relfecciona riba e aña cu 


ta cabando. 


2019 tabata un aña cu varios reto, algun reto hopi serio. Aña 
2019 ta e Aña di Famia y Cuido di Nos Muchanan, den cual 
nos a pone e ser humano central. Nos ta realisa cu pa por 


haci esaki mester atende cu diferente reto. 


RETONAN 

E retonan financiero di nos pais a predomina durante henter 
aña, cu menasa di aanwijzing varios biaha riba agenda di 
Rijksministerraad. Nos a percura pa atende cu e retonan, y 
demostra cu nos sa kico nos ta haciendo y cu nos ta serio 
den resolve e problemanan financiero di nos pais. Nos a 
percura pa cumpli cu e maneho financiero manera palabra, 
nos a percura pa keda dentro di e margen di presupuesto cu 
Parlamento a duna nos. 5 aña pasa ainda e deficit tawata 
444 miyon. E aña aki nos a sera aña na un deficit di 4 miyon 


florin. 


Nos a percura pa e gastonan di personal y demas gastonan a 


baha, y nos a percura pa esnan cu mester a paga impuesto, 





ivo na forma structural y sostenible 


paga loke nan debe. Nos a traha e presupuesto pa otro aña 
cu un surplus di 25 miyon florin. Nos a cera aña cu un debe 
di 77% di GDP. 


Nos a logra esaki cu un maneho prudente y consistente, cu 
decisionnan responsabel, haciendo un apelacion tambe riba 
nos companianan estatal pa duna nan parti na yuda saca 


nos pais di e problemanan financiero. 


Y principalmente nos por a logra esaki debi na e sacrificio 
conhunto di henter comunidad di Aruba. No tabata facil, 
pasobra e debe grandi di nos pais a causa hopi dolor, e 
ta causante di e economia cu a stagna, di e desempleo, di 
inflacion cu a subi, di falta di confiansa di inversionistanan 
den Aruba. Y no ta husto cu ta pueblo mester paga pa e 
debe cu un maneho iresponsabel a ocasiona. Pero pa salba 
Aruba, ta nos tur mester a hala cerca y hala faha mara, sin 


importa ken a crea e debe, pasobra nos si ta stima Aruba. 


Un cos si, nunca lubida e sacrificio cu conhuntamente nos 
a haci e dos añanan aki y cu ainda nos mester haci, pa 
pone Aruba bek riba e rumbo positivo, pasobra nos mester 
percura cu e mal maneho cu a causa e dolornan financiero, 
e desempleo, e economia stagna, e inflacion, nunca bolbe 
bek. 

Danki na e sacrificio di henter nos comunidad y dialogo constante 
cu institutonan internacional y Gobierno Hulandes, IMF y S&P 
a duna Aruba review positivo, nos a logra evita un aanwijzing e 
aña aki, cual a trece trankilidad atrobe den nos comunidad, y a 


permiti nos concentra riba otro retonan. 


Economia di nos pais ta creciendo, debi cu turismo ta creciendo 
tanto den cantidad di turista, como e placa cu nan ta gasta ora nan 
ta aki. Aruba keto bay ta atrae hopi hende pa bin pasa vakantie, 
danki na nos bunita playanan, nos naturalesa, y especialmente 
nos hendenan. Esaki nos mester cuida. Por mira tambe cu e 
interes pa inverti den e sector di turismo ta grandi. Pa prome 
biaha nos a mira interes y inversion importante den e area di San 
Nicolas, inversion den un hotel, y e proyecto di Boardwalk na 
Baby Beach, pa asina nos por reparti desaroyo riba henter nos 
isla, pa tur ciudadano. Den 2019 nos a yama bon bini na Hyatt 
Place na airport, Boardwalk y na Courtyard Mariott. Y pa 2020 


nos ta ricibi Secrets, St Regis y Radison Blu. 


Nos a publica e vision economico 2019-2021 cu ta concentra 
riba 6 sector prometedor, diversificacion di tursimo, economia di 
conocemento, logistica, agricultura, economia circular y industria 
creativo, y asina crea un desaroyo sostenible den nos pais, y nos 
a cuminsa traha riba baha e burocracia, e red tape, y baha e ‘cost 
of doing business’. 


Nos a amplia e fleta di bus pa mehora transporte publico. 


Desempleo di nos pais a baha y mas ciudadano a haya trabou. 
Gabinete Wever-Croes no ta duna “ontheffing” mas, y asina ta 


percura pa esnan cu ta desemplea haya trabou prome. 


Aña 2019, e Aña di Famia y Cuido di Nos Muchanan, nos a pone 
hopi enfasis riba e retonan social a traves di e 31 proyectonan 
den e Crisisplan Social, cu e meta pa brinda mas proteccion 
y oportunidad na esnan mas vulnerable den nos comunidad. 
Tambe nos a enfoca den crea mas facilidad deportivo pa brinda 


nos hobennan recreacion sano. 


E siguridad di nos ciudadanonan ta nos prioridad y pa enfrenta e 


retonan aki nos a cumpli cu e compromiso di trece e helicopter y 


radarnan bek. 


E reto di scarcedad di vivienda tambe a haya atencion. Nos a 
pone prioridad, en bes di e negoshi di tereno cu tawatin den 
pasado, pa na atende cu tur peticion pa tereno cu desde 2009 no 
a wordo contesta. Nos meta ta pa otorga tereno na famianan pa 
nan construi nan propio cas, pasobra cada famia merece di tin 


nan propio hogar. 


E impacto di e crisis di Venezuela den nos pais ta grandi, y 
nos lucha constante ta pa e no afecta calidad di bida di nos 
ciudadanonan. E peso ta grandi, y ta Aruba mes ta cargando cu 
tur e peso financiero di e crisis. Nos ta convivi cu e situacion na 
Venezuela, pero nos tin cu pensa riba Aruba awor, y p'esey nos 
a cera e frontera cu Venezuela na mei y manten’e cera, mientras 
nos ta atende cu e efectonan di e crisis den nos pais, respetando 


derechonan humano di tur hende. 


INNOVACION 

E retonan den 2019 tabata grandi, pero nos a haci tur esfuerso pa 
no enfoca riba e retonan so. Mientras cu nos tabata enfrenta tur 
e retonan, mes momento nos tabata enfoca riba futuro, a traves 
di Innovacion. Nos ta preparando nos futuro generacionnan pa 
e retonan di futuro. Cosnan ta cambiando lihe, mas cu mitar di 
muchanan cu awe ta bay scol basico lo traha den trabounan cu 
awe no ta ni existi. Y nos compromiso ta pa prepara nan pa e 
retonan ey. Un proyecto cu mi ta hopi orguyoso di dje ta e proyecto 
piloto di digitalisacion di scol basico Cacique Macuarima y scol 
preparatorio Aterima. Klasnan a haya bordchi digital, C-touch, 
nan a haya computer y laptops, nan a haya airco, y nan ta haya 
lesnan for di computer. Mas y mas scol ta mirando avansenan 
den innovacion, preparando nos muchanan pa un futuro sigur. 
Nos a pone e fundeshi pa e-Government, y lo sigui construi 
riba e fundeshi aki den futuro. e-Government lo percura pa mas 
eficiencia den gobierno, pa miho servicio na ciudadanonan y pa 
mas transparencia den procesonan administrative y pues menos 


corupcion. 

ALIVIO PA COMUNIDAD 

Lo tawata hopi facil mirando tur e retonan den e aña aki, 
pa a concentra solamente riba nan, riba saca Aruba for di 
e crisis financiero. Pero pa Gabinete Wever-Croes tawata 
hopi importante pa mes momento busca forma pa duna 
alivio awor caba y no pa warda te ora nos soluciona e 


problemanan financiero. 


Nos a habri aña cu rebaho di impuesto riba entrada pa 25 
mil ciudadano y 30 mil hende cu no ta paga esey mas y nos 
a cera aña, cu anuncio cu lo bolbe rebaha esaki entrante 
comienso di 2020. Tambe a rebaha e tarifa di grondbelasting 
y 12 mil persona lo no paga esaki mas. 

Pa pensionadonan, aparte di baha e tarifa di impuesto riba 
pensioen, a aumenta pensioen entrante 1 di januari 2019 y 
lo bolbe aumente entrante 1 di januari 2020. Tambe a baha 


e prima di AZV y a aumenta e reparatie toeslag. 


2020 

E bon noticianan aki ta crea speransa, ta trece optimism. 
Y cu e optimismo aki nos ta drenta un aña nobo. Un aña 
cu sin duda lo tin su retonan, pero e lo ta un aña tambe di 
recuperacion y oportunidadnan nobo. Aña di Innovacion y 
Enseñansa. 

Economia y turismo lo crece den 2020 y inflacion lo baha 
den 2020, segun estudio di IMF y Banco Central. 

E cambio mas grandi ta cu den 2020 porfin nos por genera 
entrada di e refineria y e terminal atrobe, mirando cu nos ta 
terminando e contract cu Citgo y nos por busca un operador 
nobo entre tur esnan cu a demostra nan interes. 

Tur esaki lo genera cupo di trabou pa nos mama y tatanan 
di famia. 


Finansas publico lo sigui mehora den 2020, y e peso di tur 
e impuestonan lo bira menos. E debe di pais Aruba lo sigui 
baha, Ademas cu nos lo sigui busca otro forma di entrada 


pa Gobierno. 
Innovacion lo ta e linea cora den maneho di cada ministerio 
pa soluciona e retonan cu nos encontra. Creando asina mas 


transparencia pa sigui combati corupcion. 


CLAUSURA 


Na 2017, ora nos a tuma over gobernacion, nos a subi un 
trein cu tabata bayendo cu velocidad hopi halto den direccion 
robes, direccion di mal maneho financiero, direccion di 
corupcion. Nos a dicidi di cambia e rumbo ey, cu urgencia, 
pa hiba e trein den direccion positivo. Pero nos no por a 
cambia e rumbo lihe, ni facilmente. nos mester a tuma un 
bocht grandi. Y e no tabata facil, pero nos a haci’e si. Nos no 
a sali di e bocht ainda, pero e peor ta tras di lomba. Nos no 
a yega ainda caminda cu nos mester ta. Den apenas 2 aña 
di gobernacion ta imposible pa por a coregi e rumbo di e 8 
añanan anterior pero nos ta riba e bon caminda. 


Y nos ta drenta e aña nobo, e aña di innovacion y enseñansa, 
cu optimismo y positivismo, cu fe y confiansa cu nos lo logra. 
Pa asina crea e fundeshi pa e decada nobo. Un decada cu 
lo pone Aruba riba e rumbo positivo na forma structural y 
sostenible. 


Mi deseo ta cu e aña nobo trece pa cada ciudadano di nos 


pais, oportunidadnan nobo, progreso y bienestar. 


Mi kier gradici cada un di boso pa e sosten y apoyo cu mi a 
ricibi den 2019, tur e consehonan, critica constructivo, bon 
deseonan y oracionnan. Mi ta spera di por sigui conta riba 
e sosten y apoyo den e aña nos dilanti. Un bon y prospero 
aña 2020. Cu Dios bendiciona cada ciudadano di nos pais. 


A aumenta minimumloon na mei y cerando aña a anuncia un 
siguiente aumento entrante 1 di januari. 

Pa compensa e perdida di poder di compra debi na inflacion, 
Gabinete Wever-Croes a dicidi di baha e tarifa di Impuesto 
entrante 1 di januari 2020. 

Y cerando aña, e miho noticia di tur, e rebaho di tarifa di 
coriente entrante 1 di januari 2020, cu 10% pa residencia, 
9% pa fundacion y scolnan y 7% pa comercio. Pa cada cas 
di famia esaki ta ekivalente cu full un luna gratis di coriente. 
Den corto den 2019 nos a hiba un maneho mas prudente y 
den e espacio limita cu nos tawata tin semper nos a pone e 
ser humano central. Ta asina nos a logra pa mientras nos ta 
solucionando tur e problemanan di nos pais, pa duna alivio 
na nos ciudadanonan. 

ENTRANTE AWE PUBLICO CARNAVALESCO POR 
PASA NA DIP PA CUMPRA PETICION PA KAVEL 


Diamars 7 di januari 2020 te cu Dialuna 13 di januari 2020 


DIP ta e departamento cu ta encarga cu otorgamento di 
kavelnan pa nos carnaval. Den cuadro di e tarea ey DIP ta 
publica adhunto su calendario pa Carnaval 2020. Tur e 
actividadnan aki lo tuma lugar den e edificio di infrastructura 
(INFRA-complex) na Sabana Blanco no. 68. 


Buzonnan pa peticion pa kavel. 

Publico carnavalesco lo por cumpra su peticionnan pa kavel 
na DIP y lo tin 5 buzon pa deposita e peticionnan. Dos buzon 
pa kavel pa parada grandi na Oranjestad, un buzon pa kavel 
pa bende cuminda y bebida pa Carnaval na San Nicolas, un 
buzon pa bende cuminda y bebida pa Carnaval na Noord y un 
buzon pa bende cuminda y bebida pa Carnaval na Oranjestad. 
Diamars 7 di januari 2020 te cu Dialuna 13 di januari 2020 
por cumpra y deposita peticion pa kavel pa Carnaval 2020 na 
oficina di DIP di 8.00 a.m. pa 12.00 p.m. y di 1.00 p.m. pa 3.30 
p.m. Diamars 14 di januari 2020 den presencia di notario lo 
saca e nombernan di e personanan cu ta bin na remarca pa 
un kavel. 


DIP kier recorda tur persona cu ta bin na remarca pa haya un 
kavel pa tuma bon nota di e condicionnan cu ta aplicabel pa e 
permiso di e kavel. Si no cumpli cu un of mas di e condicionnan 
stipula den e permiso, lo cancela e permiso, cu consecuencia 
cu e kavel lo wordu otorga na un siguiente persona riba lista. 
Tambe e persona lo no bin na remarca mas pa haya permiso pa 
un kavel pa Carnaval den futuro. DIP no ta acepta ningun poder 
(machtiging) pa bin busca permiso pa un kavel. E persona cu 
a bin na remarca pa haya un kavel mester ta personalmente 
presente na DIP pa busca su permiso. 


Peticion pa kavel pa trailer, stellage of auto. 

Tur persona mayor di edad (18 aña pariba) por haci un peticion 
na Minister encarga cu Infrastructura, pa medio di DIP pa bin 
na remarca pa haya un kavel canto di caminda riba e ruta di 
Carnaval na Oranjestad. Si bin resulta cu e persona cu a haci 
peticion no tin 18 aña ainda automaticamente su peticion ta 
invalido. 


Cada peticion ta costa Af. 4,= na stampia, segun e 


Zegelverordening (AB 1998 no. GT 1), art. 34. Un persona 
por bin na remarce pa permiso pa un kavel so. Si acaso un 
persona su nomber sali mas cu un biaha, e prome biaha so lo 
conta pa haya un kavel. Igual ta conta si acaso un adres sali 
mas cu un biaha, e prome nomber registra na e adres ey ta 
conta pa un kavel. 

Prijs pa kavel (permiso) ta: Afl. 25,= pa retributie, Afl. 4,- stampia 
y Afl. 135,= pa precario, segun e Retributie en Legesbesluit 
Directie Infrastructuur en Planning (AB 2004 no. 7), art. 1. 

Personanan cu ta bin na remarca pa haya un kavel pa medio 
di e tombola na oficina di DIP tin cu acudi personalmente na 
DIP situa den e Compleho di Infrastructura na Sabana Blanco 
68 pa scohe su kavel. E scohemento di kavel lo bai segun e 
sequencia cu a saca e nombernan for di e tombola. E persona 
cu bin scohe su kavel mester bin cu un identificacion valido, 
sea cedula, rijbewijs of paspoort. 


Den e parkinglot dilanti The Cinema, Parlamento, 
Bestuurskantoor y tambe dilanti di ex- Douanekantoor, The 
Jewelry Center y Royal Plaza NO por pone auto of tent. No ta 
permiti pa pone trailer, stellage, pallet of carton den e parkinglot 
aki. 


Den caso cu un persona cu a bin na remarca pa un kavel y 
no a haci uso di esaki un siman prome cu e dia di e parada 
grandi di carnaval esta diadomingo dia 16 di februari 2020, e 
permiso ta caduca y DIP por duna e kavel aki na un di e otro 
personanan cu ta aparece riba e lista di espera na DIP. 


Desde dialuna dia 3 di februari 2020 ta permiti pa pone trailer, 
stellage of auto (entre 7.00 a.m. y 7.00 p.m.) cu excepcion di 
L.G. Smith Boulevard caminda DOW lo instala tent. Prome cu 
dialuna dia 09 di maart 2020 tur trailer, stellage of auto mester 
ta kita. 


Peticion pa kavel pa bende cuminda y bebida. 

Pa bin na remarca pa un kavel pa bende cuminda y bebida, 
un persona mester haci un peticion na Minister encarga cu 
Infrastructura, pa medio di DIP. E peticion aki tin e mesun 
procedura cu e peticion ariba menciona. E persona cu a bin na 
remarca pa haya un kavel pa bende cuminda y bebida mester 
pidi un “Buffetvergunning” na Directie Wetgeving en Juridische 
Zaken despues di a ricibi su permiso na DIP. 


Tin en total mas o menos 12 kavel di Gobierno disponibel pa 
benta di cuminda y bebida na Oranjestad, Noord y San Nicolas. 


DIP lo entrega e permisonan di e siguiente manera: 


Procedura pa scohemento di kavel na DIP. 

Promer dia, diasabra, 1 di februari 2020, cuminzando for di 
8.00 a.m. en punto. 

1) Tur buffetvergunning pa districto di Oranjestad. 

2) Number 1 te cu number 50 (trailer/tent/stellage). 

3) Pauze + 1 ora. 

4) Number 51 te cu number 100 (trailer/tent/stellage). 
Segundo dia, diadomingo, 2 di februari 2020, cuminzando di 





Informacion di Gobierno transparente! 








8.00 a.m. en punto. 

1) Tur buffetvergunning pa districto di Noord y San Nicolas. 
2 Number 101 te cu number 150 (trailer/tent/stellage). 

3) Pauze + 1 ora. 

4) Number 151 te cu e ultimo number (trailer/tent/stellage). 


E persona cu yega laat ta perde su turno y lo mester keda 
warda te despues cu yama e ultimo persona prome cu pauze 
of prome cu cuminza cu e 50 siguiente personanan of despues 
cu yama e ultimo persona pa e dia ey. 


Personanan cu tin buffetvergunning pa districto di Noord y San 
Nicolas por cuminza pone nan trailer oftent desde diaranson, 3 
di februari 2020, pa districto di Oranjestad tambe por cuminza 
pone nan trailer of tent desde dialuna dia 3 di februari 2020 
(entre 7.00 a.m. y 7.00 p.m.). 


DOW lo instala tent riba e kavelnan na L.G. Smith Boulevard pa 
personanan cu a bin na remarca pa e kavelnan aki pa medio di 
tombola. Riba dicho kavelnan no ta permiti pa para auto, pone 
stellage of trailer ni cualkier otro objecto cu por trece daño na 
e suela. 


Tambe lo tin tribuna disponibel riba e ruta pa facilita personanan 
cu no a bin na remarca pa kavel y/of ta desea pa hasi uso di un 
tribuna pa disfruta di Carnaval. Pa esakinan no ta existi ningun 
tipo di reservacion. Esun cu yega prome por tuma asiento riba 
e tribuna. 


Tambe lo tin mas o menos 7 toilet trailer instala riba e ruta di 
carnaval pa facilita e publico. 

ARUBA 


MINISTER XIOMARA Ruiz-Mapuro 


MINISTER di Finansa, Asuntonan Economico 








MINISTER XIOMARA MADURO: 
PAIS ARUBA TA CERA AÑA 2019 CU UN 
PRESUPUESTO CU UN DEFICIT DI 4 MIYON 





ag 











Minister di Finansa a presenta recientemente e Presupuesto 
Supletorio pa 2019 cual a wordo aproba pa Parlamento. 


Afia 2018 y afia 2019 cu un presupuesto supletorio budget 
neutral 

Esaki ta di dos biaha cu e mandatario ta presenta un 
Presupuesto Supletorio cu ta budget neutral, pues cu Gobierno 
no a gasta mas placa cu a presupuesta y cu Parlamento a 
aproba. Na afia 2018 Minister Xiomara a presenta e prome 
Presupuesto di Pais Aruba na Parlamento cu a ser aproba como 
budget neutral, y pa aña 2019 tambe Gobierno a demostra e 
mesun diciplina financiero di keda dentro di e aprobacion cu 


Parlamento a duna. 





Di un deficit di 444 miyon di e Gobierno anterior pa un 
deficit di 4 miyon 

Durante su presentacion e mandatario a informa Parlamento di 
Aruba cu lo cera aña 2019 cu un Presupuesto cu un deficit di 4 
miyon florin enves di e 24,8 miyon presupuesta . E mandatario 
a enfatisa cu esaki ta un logro financiero grandi ya cu esaki 
ta refleha un maneho financiero responsabel. E dignatario a 
enfatisa cu na aña 2014 Pais Aruba tabatin un deficit di 444 
miyon y awe 5 aña despues ta presenta un presupuesto 
supletorio cu un deficit di apenas 4 miyon. Na aña 2015 a 
premira un deficit di 168,3 miyon y despues den presupuesto 
supletorio esaki a bira 131,2 miyon. Na aña 2016 a premira 
un deficit di 103,1 miyon y despues esaki a bira 97,9 miyon. 
Na aña 2017 a premira un deficit di 24,6 miyon y esaki a bira 
154.6 miyon. Na momento cu Gabinete Wever-Croes a drenta 
Gobierno a bin haya un extra deficit di 130 miyon. Na 2018 a 
premira un deficit di 149,9 miyon y Minister Xiomara Maduro a 
presenta un presupuesto supletorio sin cambio. Finalmente na 
aña 2019 a premira un deficit di 24,8 miyon y a logra cera aña 
2019 cu un deficit di solamente 4 miyon. 


Den 2019 Gobierno ta cumpli cu e norma segun e Protocol 
Minister Xiomara ta subraya cu segun e norma di e Protocol 
firma cu Hulanda, a premira cu lo ta bay tin un deficit di 25 
miyon den 2019, pero debi na diciplina financiero demostra 
pa Gabinete Wever-Croes a logra cera aña 2019 cu un deficit 
di apenas 4 miyon. Cu esaki Gobierno ta keda dentro di e 
normanan stipula y ta cumpli cu e Protocol sera cu Hulanda. 


Rumbo pa stabilidad financiero 

E mandatario a subraya cu Gabinete Wever-Croes ta trahando 
pa hiba Aruba den rumbo pa stabilidad financiero den cual nos 
lo por conoce Presupuesto cu surplus cuminsando for di aña 
2020. 

MINISTER MADURO DI CULTURA A SENDE 
FLAMBEU PA DUNA INICIO NA ARUBA SU 
CARNAVAL 66 


Diasabra anochi den presencia di miembronan di SMAC y di 
Cuerpo Policial, Minister Maduro di Cultura a sende e flambeu 
di Parada di Flambeu (Fakkel) pa asina duna inicio na Aruba 
su Carnaval 66 


E mandatario ta desea tur grupo y participante hopi exito den 
e temporada di Carnaval 66 y ta desea pa tur hende por goza 
sanamente. Minister Maduro ta gradici tur esnan cu ta haci e 
celebracion grandi aki di nos Cultura posibel y ta manda un 
palabra di gratitud y forza specialmente na SMAC, Cuerpo 
Policial, Ambulance, Rode Kruis, Serlimar, DOW, cosedonan, 
estilistanan, boluntarionan y tur otro persona cu nan trabou y 
esfuerso ta yuda engrandece nos Carnaval. 


Aruba su Carnaval ta e exposicion Cultural mas grandi di nos 
Pais, un temporada di gozo pa Pueblo y tambe un temporada 
pa mustra nos bishitantenan con nos Pueblo ta celebra y 
biba nos cultura. Minister Maduro ta haci un apelacion pa 
nos comportacion civico sin exceso innecesario y cu atencion 


special na nos muchanan y hobennan durante e celebracion 
cultural aki cu ta wordo biba tambe pa nos bishitantenan. 
Ban hunto biba nos cultura y laga un bunita recuerdo di e 
celebracion di Aruba su Carnaval 66. 

MINISTER MADURO A TOPA CU E ARTISTA 
ARUBIANO RESIDENCIA NA HULANDA 
AYMAR MIDDENDORP 


E tabata un placer pa Minister Maduro di Cultura topa un rato cu 
Aymar Middendorp alias 'Mr Taki Taki’ kende ta cosecha exito 
como artista na Hulanda y a participa recientemente den The 
Voice of Holland. Aymar ta di vacacion na Aruba y a probecha 
pa disfruta di e Festival di Dande den compania di famia. 
Minister Maduro ta felicita Aymar pa su bunita participacion 
den The Voice of Holland y ta desea Aymar hopi exito cu su 
presentacionnan na diferente cuidad na Hulanda. 

MINISTER MADURO TA FELICITA FUNDACION 
CHICO HARMS CU 50 ANIVERSARIO DI 
FESTIVAL DI DANDE DI BRAZIL 


Cultura nos tin cu bib'e. Diabierna anochi Minister Maduro 

di Cultura tabata presente na e Festival di Dande na Centro Ll 
di Bario Brazil. Pa di 50 afia consecutivo Fundacion Chico 
Harms ta organisa e festival aki na honor di nos Dande cual 
ta nos tradicion di Fin di Aña. Tabata un anochi ameno cu a 
cuminsa cu reconocemento di baluartenan di Dande sigui pa [ 
e bunita presentacion di e gruponan di Dande. E mandatario 
di Cultura a keda masha complaci pa por a topa un rato tambe 
cu e legendario sr. Vicente Ras kende ta toca y canta Dande 
di Tambu. Un di e variantenan di nos Dande cu pronto ta 
keda conserva den un documentario produci pa Fundacion Mi 
Cutisa. 

Minister Maduro ta felicita y ta gradici sr. Chico Harms y tur 
boluntario cu ta yuda pa conserva nos tradicion di Fin di Aña 
na Aruba brindando tarima na nos Dande. Ay Nobe! 

MINISTER ANDIN BIKKER 


MINISTER di Husticia, Seguridad y Migracion 


DECRETO MINISTERIAL PA PROHIBI 
MOLESTER INNECESARIO CU CACHO DEN E 
AREA TURISTICO TA NA CAMINDA 





Mirando cu tin basta molester desproporcional y innecesario na 
turismo di parti un of mas persona cu ta cana cu nan cachonan 
riba beach y ta ofrece e cachonan aki na benta na turista a 
dicidi di bin cu prohibicion riba esaki. Minister di Husticia mr. 
Andin Bikker durante conferencia di prensa dialuna a bisa cu a 
haci un estudio profundo riba alternativa cu e leynan existente 
ta brinda. Aruba su leynan ta anticua pero ta trahando pa 
modernisa e leynan aki. 


Dene caso aki tin dos instrumento y uno di nan ta e instrumento 
huridico penal pero esey semper ta e ultimo alternativa. Tin 
diferente articulo cu ta entre otro 2335 y 310 di codigo penal cu 
ta duna e posibilidad aki pero den esey tin e ley di ordenansa 
riba cacho cu den articulo 4 inciso 3 ta duna e posibilidad pa 
decreta cu cierto area di pais Aruba ta areanan cu cacho no 
mag di yega. Minister Bikker a bisa cu a traha riba esaki, y a 
mustra prensa e decreto den concepto cu ta cla. 


Den e concepto aki, ta bay decreta cu for di e area di Divi 
Phoenix te cu Ritz Carlton ta prohibi pa cacho. Pero claro 
ta bay tin excepcion por ehempel pa un turista cu ta biaha 
cu su mascota, obviamente e prohibicion aki lo no bay haci 
su efecto pasobra Aruba ta biba di turismo. Di dos, si un 
persona cu mester di guia di un cacho e prohibicion aki no 
ta dirigi na e persona aki. Si un hotel tene un show riba dia 
internacional di bestia of show di cacho obviamente nan por 
haya un dispensacion. Tambe pa bisiñanan cu ta biba den e 
area y tradicionalmente ta cana cu nan cacho nan por pidi un 
dispensacion. 


Loke kier logra ta evita cu tin persona ta molestia turista y ofrece 
e turista pa cumpra cacho of basicamente ta pidi donacion pa 
e cachonan. Tur esaki ta molester innecesario y mester stop. 
Cue decreto mester adresa esaki apart di loke tin den e codigo 
penal. 

TA BAYINTENSIVA CONTROL DI KPA RIBA 
PERSONANAN ILEGAL Y REINSTITUI 
VISIBILITY TEAM 





GOBIERNO DI NUON 














Minister di Husticia mr. Andin Bikker ta lamenta e caso di atraco 
cu a tuma luga diasabra den area hotelero specificamente na 
Ritz Carlton unda a atraca un joyeria. Den un termino hopi 
cortico cuerpo policial tabata na e sitio mientras cu helicopter 
tabata patruya den e area. Minister Bikker a anuncia den 
conferencia di prensa di Gobierno dialuna, cu un sospechoso 
a keda deteni mientras cu e investigacion ta andando. E 
sospecho den e caso aki ta un ilegal di origen Venezolano. Di 
e cantidad di atraco a constata cu indice di atraco cu tabata 
65 a baha na 34 y 13 di e sospechosonan ta di Venezuela. E 
tendencia ey ta continua y den cuadro di esey a dicidi cu ta bay 
intensifica control di KPA riba personanan cu si nan tin status 
legal of no. 


Na 2018 Minister Bikker a reinstitui pa KPA por controla 
personanan ilegal basa riba ley di admision y expulsion LTU y 
awor ta bay intensifica e control. Los di esey ta bin cu e ESTA, 
e sistema Mericano y Minister Bikker a añadi un dimension 
nobo na dje cu ta e APIS Advance Passenger Information 
System y tambe PNR cu ta e Passenger Name Record. Den 
e concept Landsbesluit cu a caba di finalisa, Minister Bikker 
a trece dilanti cu den e concepto tin algun punto interesante 
y uno di nan ta cu debi na e situacion den nos region ta bay 
institui e sistema aki electronico y asina por dicidi si ta bay 
otorga un cantidad limita di e ESTA pa por drenta Aruba. 


Pa loke ta Visibility Team cu den e gobierno anterior a dicidi 
di no sigui cu ne, Minister Bikker a bisa cu ta bay reinstitui 
e team aki. Mayoria di e atraconan ta riba joyeria y esey ta 
pone cu mester concentra riba medida di siguridad pa loke ta 
diferente establecimento. Minister Bikker ta haya cu mester 
conscientisa no solamente comercio pero henter pueblo cu 
siguridad ta un responsabilidad comparti. Den e caso pa loke 


ta trata joyerianan, a reuni cu nan conhuntamente cu AHATA 
pa wak kico ta e medidanan cu nan mes a pone y unda por 
mehora esaki y evita cu un of mas persona por yega na e idea 
di bay purba comete atraco. 


Den mesun conferencia di prensa Minister Bikker a informa cu 
a detene un persona cu a pretende cu tabatin un atraco pero 
despues a resulta cu ta algo fingi. Esaki ta e caso cu a tuma 
luga prome cu Pasco na Noord. Tambe Minister Bikker a coregi 
locual a sali den prensa di e atraco na Ritz Carlton cu lo tabatin 
un of mas disparo, pero no tin ningun indicacion cu tabatin tiro 
pasobra no a haya nada di esey y ni informacion di testigo cu 
tabatin tiramento den e joyeria. Dialuna atardi ta drenta noticia 
di polis cu a bin haya e arma den Saliña. Atraco Team hunto 
cu un team di polis a busca den e area pariba di Ritz Carlton 
en busca di e joya nan y e arma di candela. E pistol cu a haya 
a keda confisca y entrega na e team forensico pa por haci su 
investigacion. Cuerpo Policial ta pidi ken cu por a wak algo of 
sa algo yama tiplijn di polis cu ta 11141. 


FORMACION SOCIAL 


TRAYECTO LO CUMINSA 
25 februari 2020 





INSCRIBI AWO! 


Bo oportunidad pa haci un cambio positivo den bida 








UNDA MI POR INSCR 
Oficina di Formacion Social 
[Marinierskazerne Savaneta 
Bureau Sociale Vorming 
Tel: 522-5352 


Sra. Jessica Ras 
Infoformacionsocialagmalcom 


FORMACION SOCIAL TA ALGO PA BO? 


Bo ta un hoben masculino entre 18 y 24 aña 
Bo no a termina un scol secundario? 

Bo kier mehora bo oportunidad pa trabou? 

KI DIA MI POR INSCRIBEN 

|AWO CABA Bo a termina un scol secundario y ta sin tral 





fi Bishita nos na: Formacion Social -svr 

/SLAG)NLINE 
RESUMEN2019 


UN ANA DI RETONAN PERO CU HOPI LOGRO GRANDI 


2019 tabata un aña cu varios reto, algun reto hopi serio. Gobierno a declara Aña 2019 como Aña di Famia 
y Cuido di Nos Muchanan, den cual a pone e ser humano central. Gobierno a realisa na mes momento cu 
pa logra esaki, mester a atende cu diferente reto hibando un maneho mas prudente y den e espacio limita 
cu Gobierno tawatin, semper a pone e ser humano central. 

Ta asina Gobierno a logra pa meintras nos ta solucionando tur e problemanan di nos pais, pa duna alivio 
na nos ciudadanonan, logrando cosnan grandi na bienestar y progreso pa nos pueblo, cu e meta principal 






GOBIERNO Di ARUBA 











pa sania e problema financiero di Aruba y entrega un miho Aruba na nos futuro generacionnan. 


JANUARI 


* Poniendo e ser humano central y pone mas enfasis riba cada 
persona cu ta biba riba nos isla, Gobierno a declara 2019 como 
Aña di Famia y Cuido di nos Muchanan. Diferente evento y 
conferencianan a wordo plania durante aña pa duna enfoke 
riba e famia. 


+ Reforma fiscal a trece alivio pa nos pueblo: 30 mil hende NO 
ta paga belasting riba entrada mas; 25 mil hende a mira un 
rebaho; 12 mil hende no ta paga Grondbelasting mas. 

+ Nos grandinan a haya aumento di Pensioen di Biehes. 

+ Reparatietoeslag a subi cu 25 florin. 


+ Premie AZV a baha di 10.5% pa 6.5%. 


+ Gobierno a amplia canasta basico di 11 pa 22 categoria. 1200 
producto ta wordo controla. 


+ A anuncia moratorium 
supermercado. 


riba supermercado, no mas 





FEBRUARI 


+ Gobierno a presenta e proyecto “From Good to Great”. Un 
proyecto exitoso pa guia nos hobennan y motiva nan pa nan 
ta exitoso den bida. E Proyecto a inclui mas di 500 hoben 
kendenan a expresa nan satisfaccion cu e programa. 


+ Venezuela a tuma e desicion unilateral pa cera frontera 
maritimo y aereo entre Venezuala y Aruba. Un desicion cu 
tawata tin un impacto riba e relacion especialmente familiar 
entre e dos paisnan. Gobierno di Aruba ta hopi cauteloso cu 
habrimento di frontera bek teniendo cuenta cu e crisis migratorio 
di Venezuela. 


+ Creando oportunidad pa varios famia na Aruba pa bin na nan 
propio cas, un cantidad grandi di tereno a wordo otorga hibando 
un maneho structural riba terenonan disponibel. 


* Varios caretera den mal estado rond nos isla a wordo asfalta. Un 
bon comienso pa e lunanan cu a sigui pa drecha nos careteranan 
y mehora infrastructura den otro barionan. 


+ Turismo ta sigui crece cu un grado di ocupacion di 89.5% cu 
tawata un grado di ocupacion mas halto den henter Caribe. 


+A anuncia proyecto di airco y digitalisacion di Cacique Macuarima 
cu ta e scol piloto pa innovacion den enseñansa. 





MAART 


+ SISSTEM: Sustainable Island Solutions through Science 
Engineering Technology Mathematics. Aruba ta haya 13.05 miyon 
Euro for di Fondo di Desaroyo Europeo pa realisa e proyecto aki. 
E no ta un fiansa, sino un regalo pa nos Pais. 


+ Teniendo cuenta cu e situacion dificil di Venezuela y e impacto 
di e crisis migratorio, Gobierno di Aruba a tuma e decision pa 
Intensiva control na nos frontera. 


+ Trece bek e helicopter pa un Aruba mas sigur, desde comienso 
di gobernacion tawata un prioridad pa Gabinete Wever-Croes. E 
helicopter a reforsa nos Cuerpo Policial y tambe control di nos 
costanan. 


+ Innova enseñansa ta primordial pa tur pais. Aruba no a keda 
atras. Gobierno a introduci e Plan Educacional Nacional 2030 
(PEN), mustrando cu e maneho mester ta di largo plazo y cu 
continuidad den mehoracion di educacion. 


+ IMF a duna un evaluacion positivo di Aruba. Esaki ta e di 
resultado di bon gobernacion y maneho financiero di Gabinete 
Wever-Croes. E caminda ta largo y dificil pero ora nos haya un 
noticia asina, ta muestra cu nos ta riba bon caminda. 

APRIL 


"Gabinete Wever-Croes a presenta su Vision Economico 2019- 
2022 cu no solamente ta dirigi riba crecemento economico, 
pero mas bien riba crecemento di calidad di bida di nos 
ciudadanonan. 


“Parke Marino ta ser anuncia. “E bida bou di lama ta hopi 
importante, pero tambe hopi fragil”. Pa pueblo di Aruba esaki 
ta significa cu ta proteha y conserva e Aruba cu nos conoce pa 
Futuro generacionnan. 


+ A tuma luga e prome Congreso Tripartiet Social Laboral y 
tawata tin como topico e ley di ARBO. Gobierno su meta ta pa 
esaki bira un plataforma permanente di dialogo unda cu den 
esfuersonan conhunto por determina e futuro di nos Pais cu ta 
carga sosten di tur partner. 


+ Salario minimo a aumenta cu 3% dia 1 di mei, a base di 
consehonan di Sociaal Economische Raad SER, den cual tin 
representacion di gremio sindical y gremio comercial. 





“Banco Central ta lansa florin nobo cu tema “bida na Aruba” y 
esaki ta wordo nomina pa “Banknote of the Year 2019 award”. 


“Eprome edicion di Island Fest. Pa sostene e maneho di Turismo 
treciendo turistanan di calidad, a crea Island Fest. Island Fest 
lo organisa 1 evento pa luna den e districto di San Nicolas. Cu 
e introduccion di e Island Fest nos hendenan local lo traha pa 
promove pais Aruba den un forma simpel pero amistoso y yen 
di ambiente. E prome festival a surpasa 7000 hende. 


+ Hulanda a compromete cu 23.8 miyon Euro pa e islanan 
Hulandes den Caribe atende cu e impacto di e crisis di 
Venezuela. E placa ta wordo uza pa entre otro mas control di 
frontera, mas capacidad y expertisio pa atende tur e peticionnan 
di asilo, mas asistencia den mantene orden den nos pais, y 
gastonan relaciona cu e fluho grandi di migracion cu nos ta 
mira na nos isla. 


+ Parlamento di Aruba unanimamente ta aproba y sostene 
ley nobo di destaho publico. E ley di destaho publico a pasa 
mustrando cu den e gobernacion aki si tin curashi, transparencia 
y integridad pa trata y aproba e ley aki. 


+ Tur peticion di tereno pendiente desde 2005 te cu 2018 a 
wordo atendi. Mas ciudadano ta haya e oportunidad pa construi 
nan cas mas lihe. 


* Gobierno a ricibi mas entrada y a logra baha su gastonan y 
esaki a produci un surplus di casi 7 miyon florin. E debe nacional 
a baha di 77.8 pa 77.3%. Gabinete Wever-Croes cu pasonan 
firma ta transformando mal gobernacion den bon gobernacion 
bahando nos debe nacional. 


+» Olimpiada Escolar ta bek despues di 8 aña. Minister Dangui 
Oduber a haci tur esfuerso pa percura cu esaki bira posibel. 
Diabierna ultimo tawata tin e apertura oficial. Den total 1700 
mucha di 42 scol a participa na e competencia escolar aki. 
Asina Gabinete Wever-Croes kier stimula. 


+ Gobierno a firma MOU cu Wayne State University na Nebraska, 
pa asina nos studiantenan por haya tarifa local y por studia cu 
un Arubalening na Nebraska, creando asina mas oportunidad 
pa nos hobennan. 


* Despues cu Gobierno di Aruba a ricibi e notificacion oficial di 
Gobierno di Venezuela cu nan a habri e frontera entre Venezuela 
y Aruba, Gobierno di Aruba a decreta cu Aruba ta cera frontera 
cu Venezuela pa un periodo di un (1) luna. Mirando e situacion 
di crisis sin precedente cu e pais bisiña ta pasando den dje 
cu un aumento di migracion cu por tin efectonan pa cu orden 
publico y siguridad di Aruba, Gobierno di Aruba tin interes 
general di nos pueblo como prioridad. 


JUNI 


+ Rapport di IMF a wordo publica. E evaluacion positivo di IMF, 
hunto cu e proyeccionnan positivo cu IMF a haci, ta muestra 
di confiansa cu poco poco pero sigur Gobierno di Aruba ta 
ganando e confiansa bek den nos pais. 





+ Plan Nacional pa atende cu cachonan di caya porfin ta bira 
realidad. Despues cu e ley di cacho a pasa 5 aña pasa, awor 
tin un maneho structural. 


+ Futura a introduci e weganan di mesa di SDG's na diferente 
scol. E weganan aki ta siña muchanan tocante e 17 Metanan 
di Desaroyo Sostenibel cu Nacionnan Uni a stipula pa 2030 pa 
crea un miho mundo. 


+ Minister President a firma un MoU cu Stichting Deugdelijkheid 
van Bestuur pa haci un National Integrity System Assessment 
(NIS-A). E gastonan lo wordo carga hunto door di Gobierno 
di Aruba, Sector Priva y Gobierno di Hulanda. Esaki ta un 
iniciativa di SDBA lansa durante e ultimo simposio di SDBA. 
Sector priva y sector publico ta uni forsa pa combati corupcion! 


+ Gobierno ta sigui inverti den ekipo pa Polis y KIA. 


DI CORIENTE 





ENTRANTE JANUARI 2020 








D 





MESTICO § FUNDACION È COMERCIO 


Y A 


mu 10% 9% 


Drentando e decada nobe cu prosperidad pa tie | 


b6 d 


7% 

JULY 


+ A introduci e asina yama "Schipholmodel", caminda lo evalua 
e peticionnan di asilo rapidamente y mientras lo por retene 
aplicantenan durante dicho periodo den cuadro di screening 
pa siguridad, orden y salubridad publico. 


+ Minister di Labor ta entrega Minister President e rapport 
di labor unda ta confirma cu desempleo ta baha di 8.9% pa 
7.3%. E señal cu maneho di Gobierno anti ontheffing y pro nos 
trahadonan local ta dunando resultado positivo. Esaki ta un 
otro muestra di un maneho responsabel y structura. 


AUGUSTUS 


+ Standard & Poors a “upgrade” Aruba cu pronostico di negativo 
pa stabil. Esaki ta resultado di trabou duro di tanto Gobierno y 
tur esnan cu ta traha den e departamentonan concerni. 





+ E maneho di Gabinete Wever-Croes pa pone innovacion como 
un punto di salida pa garanisa integridad y transparencia poco 
poco ta birando realidad. Den esfuerso pa logra e-Government 
y digitalisacion, Conseho di Minister a tuma e decision pa 
Aruba tambe bay over na votacion digital y electronico ya pa e 
siguiente eleccion. 


+ Bureau Integridad Aruba, BIA a cuminsa cu campaña 
di conscientisacion. BIA su so no por crea un aparato 
gubernamental niun comunidad integro. Tur sector di comunidad 
tin e responsabiidad pa preveni y combati corupcion. 


+ Gobierno di Aruba ta Modernisa direccion di asuntonan di 
telecomunicacion. (DTZ) 


+ Arubus ta pone 8 bus nobo riba caminda pa nos ciudadanonan. 


+ Reconocimento na un gran politico y gobernante. Gobierno di 
Aruba ta Inaugura Avenida Nelson Orlando Oduber. 


+ Gobierno di Aruba ta sostene e prome San Nicolas 
Business Summit “The Time is Now”. Hunto nos mester traha 
den e direccion pa crea oportunidad na San Nicolas pero 
especialmente PA San Nicolas y crea un miho ARUBA. 


“ Gobierno di Aruba ta bay traha di cerca cu Ministerio di 
Defensa di Hulanda den e proyecto piloto: WERVEN IN HET 
WEST" pa duna nos hobennan na Aruba un oportunidad na 
Hulanda pa posibel careranan den Landmacht, Luchtmacht, 
Marine y Koningklijke Marechaussee. 


+ Gateway 2030 a yega su punto di mas halto di construccion, 
e proyecto di renobacion y ampliacion di nos aeropuerto. Cu 
un inversion di $275 miyon, Gateway 2030 lo crea mas cu 400 
cupo di trabou pa nos hendenan, e lo stimula nos economia, 
contribui na nos GDP y contribui na finansas di Gobierno di 
Aruba. 


-PAREHA CASA 


PENSIOEN 


DI BIEHES 





SEPTEMBER 


+ Radisson Blu ta confirma su confiansa den economia y 
Turismo di Aruba. Radisson Blu Hotel ta un proyecto grandi 
cu un inversion di mas o menos 80 miyon dollar cual lo tin un 
impacto sumamente positivo pa Aruba su economia. 


+ Gobierno di Aruba ta habri un Dependence Colegio San 
Nicolas na Dakota. 


+ A restructura e departamento di Social Psyciatrische 
Dienst(SPD) unda lo bin cu mas profesional pa yuda nos 
comunidad riba e problema di salud mental y adiccion a traves 
di “fact team”. 


+ A establece base pa desaroya di Aruba un “hub” den Bon 
Gobernacion pa combati corupcion den paisnan chikito. 


+ Re-aprtura di Scol Scucha Nos. 


+ Stichting Leerorkest Aruba a wordo funda cu e meta pa tur 
mucha na scolnan basico, specialmente esnan di menos 
recurso, haya les di musica. 


+ Director di Departamento di Finansa a haci entrega di e 
Cuenta Anual di Pais Aruba pa 2018 na Minister di Finansa. 
Den e Cuenta Anual por mira cu Gobierno a cumpli cu e norma 
di deficit den 2018, ya cu e deficit a baha compara cu 2017. 
Den 2018 e crecemento di debe tambe a keda stabilisa. 


OCTOBER 


+» Apertura di cas pa mamanan hoben na Casa Cuna unda un 
mama hoben, en bes di laga su baby na Casa Cuna su so, ta 
haya un luga pa e biba temporalmente cu su baby y haya guia 
y sosten pa e bira un bon mama pa su yiu. 








+ Logrando e vision di digitalisacion di Gabinete Wever-Croes, 
Ministerio di infrastructura a bay totalmente digital. 


+ Board Walk Malmok ta yegando su fase final pa asina nos 
local y turistanan por cana, core, haci ehercicio mientras ta 
contempla nos bunita naturalesa. 


+ Gobierno di Aruba ta firma di MoU cu Citgo pa cuminsa busca 
otro operador pa nos refineria. 


+ Hyatt Place na Airport ta haci su apertura asina contribui na 
economia y turismo di nos pais. 


+ A entrega e e prome fase di trabounan di edificio di 
Bestuurskantoor cu a wordo restaura como monumento den su 
gloria original. Esaki ta nos legado pa nos futuro generacionnan. 


+ Prome Minister Evelyn Wever-Croes a ribici for di man di 
Parlamentarionan Edgard Vrolijk, Rocco Tjon y Endy Croes un 
copia di e Ley di Iniciativa pa regla integridad di mandatarionan. 


+ E prome mast pa e sistema di radar pa KPA a keda lanta na 
Warda di Polis na San Nicolas. 


+ Trabounan riba Arubig ta continua pa asina pronto nos 
studiantenan den region por traha na Aruba. 

+ Minister di Energia ta organisa e Energy summit pa defini un 
maneho nobo y structura. 


+ Proyecto Ban Lanta y Planta ta ser introduci na diferente scol. 


+ Setar ta sigui cu e vision di Gabinete Wever-Croes den 
innovacion y ta introduci Pay.aw. 


+ Maneho di Parke Marino a wordo traspasa pa Parke Arikok. 


+ Fase 1 di Proyecto Carnival Village ta ser entrega. 


NOVEMBER 


+ Pa prome biaha den historia di Aruba, Conseho di Minister 
a reuni na San Nicolas. Riba agenda tabata tin temanan cu ta 
relata na bienestar y progreso di San Nicolas. 





* Gobierno di Aruba hunto cu San Nicolas Business Association 
a tene un conferencia di prensa na San Nicolas pa duna un 
relato amplio di desaroyo, logro y plannan di y pa San Nicolas. 


+ E di dos ‘German Energy Conference’ na Aruba. Hunto cu 
stakeholders, Gobierno ta trahando pa desaroya e vision y 
maneho nobo di energia. 


+ Minister di Cultura ta haci Re-apertura di Museo Arceologico 
Nacional Aruba, MANA, despues di varios aña cera. 


+ Gobierno di Aruba ta anuncia cu desde 1 january 2020 
ArubaLening ta bira 0% pa nos studiantenan. 


“Groundbreaking hotel Secrets Baby Beach na San Nicolas ta 
tuma luga. San Nicolas tambe merece di ta parti di e progreso 
di nos pais. 






ATA SURPLUS DI 
210 0.5% GDP 


MANERA PALABRA! 


+ Apertura di proyecto Boardwalk Boutique Hotel. Un bunita 
propiedad cu ta cuadra cu e vision di desaroyo di Boutique. E 
proyecto aki ta uno di calidad y sigur ta un diversificacion pa 
nos turismo. 


+ United Nations Women a bin Aruba pa yuda cu e gender beleid 
y a reuni cu tur stakeholders. A firma e MoU cu UN Women. UN 
lo yuda cu e maneho di genero pa brinda mas proteccion y crea 
oportunidadnan igual pa e hende homber y hende muhe. 


+ Gobierno di Aruba ta atende cu Conferencia di Interpol 
“Cybercrime Capacity Building Project in the Americas”. 


+ Ley di prohibicion di articulo di plastic di un solo uzo Styrofoam 
y oxybenzone a pasa den Parlamento. 

Gobierno di Aruba ta haci Groundbreaking Baby Beach 
Waterfront na San Nicolas. 


DECEMBER 


+ Minister di Labor ta organisa e di dos Congreso Tripartite 
Social Laboral pa yega na acuerdo riba e ley di Arbo. 


+ Otro Hotel ta habri na Aruba Courtyard Marriott. 


+ Gobierno di Aruba ta anuncia e rebaho di prijs di coriente cu 
10% pa casnan, 9% pa misa y fundacionnan y 7% pa comercio. 


+ Imsan ta sigui cu expansion y ta haci e prome operacion di 
catarata. 


+ Den Ministerraad a ser aproba e ley di Bureau Integriteit. 
+ Diferente scol ta ricibi digiboards. Innovacion ta e direccion 
cu nos ta bayendo y poco poco tur scol na Aruba lo ricibi 


digiboards. 


+ Gobierno di Aruba ta introduci un maneho mas estricto contra 
abuso contra animal. 


+ Gobierno ta entrega na Parlamento e presupuesto supletorio 
‘budget neutral’. 


+ Minister di Salubridad ta anuncia cu pensioen di biehes ta 
aumenta entrante 1 di januari 2020. 


+ Impuesto riba entrada ta baha pa tur hende entrante 1 di 
januari 2020 pa acapara e aumento di costo di bida. 


(@7ANNVANSI HAN =7 51010) 





GOBIERNO DI 


Sucu 
Cuminda pa Baby 
. Koffie 
Harifia di maishi 
Margarina den paki of bleki 
Lechi likido pa koffie 
Lechi pa baby 
Manteca di paki of bleki 
9. Aros blanco y bruin 
10. Azeta pa cushina: Azeta di olijf, 
Zonnebloem, Canola of maishi 
@ Te preto y te berde 
12. Papa havermout (Quacker) 
13. Pasta, spaghetti 
14. Hariña blanco di trigo 
15. Bonchi cora seco 
16. Bonchi preto seco 
17. Bonchi lima seco 
18. Tunafish den bleki 
(den awa, chunk, flaked, grated), 
19. Sardin den bleki (den awa), 
20. Salmou den bleki (den awa), 
21. Lechi likido duradero 
den tetrapak of boter 
Berdura: Brocoli frozen, Spinashi frozen 
y mixed vegetable frozen 

8. 


CATEGORIA 


PRODUCTO 
PRIJS TA WORI 


CONTROLA 











GABINETE WEVER-CROES 


TA PRIMINTI Y TA CUMPLI 











Dialuna 6 January 2020 

Aa 


SANA 7 


MESTER PASA DEN TRABOU DURO 
CU DEDICACION Y DETERMINACION 
NOS TA LOGRA E EXITO 
CU NOS TA PROPONE 








Gabinete Wever-Croes 


